Meghalt a James Bond-filmek rendezõje
Kilencvenhét éves korában meghalt Lewis Gilbert brit filmrendezõ, aki hat évtizedes pályafutása során több mint 30 filmet készített, köztük három James Bond-filmet valamint az Alfie - Szívtelen szívtipró és a Rita többet akar címû alkotásokat - adta hírül a BBC honlapja.
Az 1920-ban Londonban született Gilbert pályafutását gyermekszínészként kezdte, mielõtt elkezdett volna háborús filmeket készíteni.

A 007-es ügynökrõl készül elsõ filmjét, a Csak kétszer élsz címût 1967-ben forgatta, majd õ rendezte 1977-ben A kém, aki szeretett engem és 1979-ben a Moonraker - Holdkelte címû filmeket is.

Fia, John Gilbert a BBC-nek elmondta, hogy édesapja pénteken hunyt el Monacóban, ahol 1975 óta élt. Demenciában szenvedett már egy évtizede, és álmában érte a halál - tette hozzá.

Csodálatos ember volt, hatalmas humorérzékkel. Keményen dolgozott, és számos filmen dolgoztunk együtt - fogalmazott.

Michael G. Wilson és Barbara Broccoli, Bond-filmek producerei hangsúlyozták, hogy Gilbert hatalmas mértékben járult hozzá a brit filmipar, csakúgy mint a Bond-filmek sikereihez.Filmjeit nem csak szerettük, de klasszikusnak számítanak a sorozatban - tették hozzá.

Alfie - Szívtelen szívtipró címû mozijáért 1967-ben Oscar-díjra jelölték, ez volt az a film, amely Michael Caine brit színésznek meghozta a nemzetközi hírnevet.

Utolsó filmjét 2002-ben mutatták be, amelyben együtt dolgozott ismét Julie Waltersszel, akivel a Rita Többet akar címû nagysikerû filmjét forgatta.

2001-ben Gilbert megkapta a Brit Filmintézet legmagasabb elismerését, az intézet tagjává választotta.
James Bond-filmek filmrendezõ James Bond